**Rugăciune**

*George Anițescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dă Doamne lumină celui ce nu vede!

Dă Doamne cântare celui ce n-aude!

Dă Doamne credinţă celui ce nu crede!

Dă Doamne iubire inimilor crude!

Dă Doamne cuvântul celui fără glas!

Dă Doamne odihnă celui fără de popas!

Redă Doamne mersul celui şchiopătând!

Şi ajută-l, Doamne, pe cel ce-i flămând!

Arată izvorul celui însetat

Şi alină dorul la înstrăinat!

Arată poteca celui r ă t ă c i t

Şi dă-i neuitarea celui ce-a murit!

Dă Doamne iertare celui ce-a greşit

Şi vindecă rana celui ce-i rănit !

Fă clipă veşnicia celui ce pătimeşte!

Fă veşnică clipa celui ce iubeşte!

Păstrează amintirea a tot ce-a fost frumos

Şi dă-i îmbătrânirii un timp nedureros !

Dă Doamne, pe lângă ce vine din umblet,

Lumina, cântul, credinţa... iubirea din suflet !